Persepsjon er den prosessen mennesker er i når de velger ut, organiserer og tolker stimuli, slik at opplevelsen av omverdenen blir mest mulig akseptabel og helstøpt. Hva som aksepteres er individuelt og basert på faktorer slik som skjema, motivasjon og biologisk opphav.

Et stimulus er ethvert inntrykk som treffer våre sanser. Kvaliteten og innholdet i de stimuli vi mottar utenfra kan ikke alene danne og forklare de inntrykk vi har av oss selv og vår virkelighet. Inntrykket eller perseptet er farget av noe som virker innenfra. Da snakker vi om skjema, følelser, motivasjon, holdninger, forventninger, kunnskap, selvbilde osv. Felles for disse faktorene er at de har noe å gjøre med hva vi har opplevd tidligere. Vi kan kalle disse faktorene for predisposisjoner, noe som betyr at vi er tilbøyelige for noe. 

I tillegg kan situasjonen eller konteksten også påvirke vår persepsjon.

Sosial persepsjon er et sentralt tema i sosialpsykologien og i våre liv. Med sosial persepsjon mener vi de prosessene der vi forsøker å forstå andre mennesker. Vår opplevelse og vurdering av andre mennesker og sosiale situasjoner. Vi inngår i sosial persepsjon i så godt som alle sosiale situasjoner vi kommer over. Til tross for både erfaring og innsats for å forstå våre medmennesker, slutter andre mennesker aldri å overraske. De sier eller gjør noe uventet, har motivasjon som vi ikke forstår og det kan ofte se ut som om andre ser verden på en helt annen måte enn oss selv. Fordi andre mennesker er viktige for oss er vi villige til å legge mye psykologisk arbeid i å forsøke å forstå andre. Det finnes en rekke faktorer som påvirker hvordan vi opplever andre mennesker.

Sosial persepsjon blir delt inn i to hovedområder. Vi snakker om personpersepsjon og attribusjon. Personpersepsjon, som vil skal se nærmere på dreier seg om hvilke faktorer eller prinsipper som påvirker vår persepsjon av andre menneskers egenskaper og kvaliteter. Attribusjon er prosessen der vi forsøker å forstå årsakene bak andre menneskers atferd.

I vår sosiale verden kommer vi stadig opp i situasjoner der vi møter andre mennesker som ikke tenker eller oppfører seg på samme måte som oss. Det er viktig for oss å forsøke å oppfatte våre medmennesker på en mest mulig nøyaktig måte. Våre persepsjonsmekanismer gis oss ofte er pålitelig bilde av virkeligheten. På den andre siden har vi mennesker en tilbøyelighet for forenklinger og heuristisk tankeprosessering. Dette kan føre til våre persepsjoner blir feil. Derfor kan man si at våre persepsjonsmekanismer kan i noen tilfeller gi et grunnlag for systematiske skjevheter. Vi skal se nærmere på de mest sentrale mekanismene.

Førsteinntrykk:

 Når vi treffer nye mennesker, feller vi ganske avgjorte dommer over dem allerede etter få sekunder. De får merkelapper som ”sympatisk”, ”reservert”, ”pågående”, osv.  Førsteinntrykket er svært viktig for våre fremtidige relasjoner til de vi møter. Det blir også sagt at et førsteinntrykk er vanskeligere å endre. Av den grunn vil ofte personer som skal i jobbintervju, på stevnemøte eller lignende, forberede seg. En kan spørre seg hva som påvirker førsteinntrykket, hvordan formes det? Hva gjør man for å gi arbeidsgiveren et positivt bilde av seg selv?

Et inntrykk av en annen person utløser skjema hos oss som allerede er formet. Det er viktig å  ”trykke på den rette knappen”. Det vil si at en person som kommer til intervju bør prøve å ha et utseende og en atferd som utløser et positivt skjema hos arbeidsgiveren. Det er sannsynlig at arbeideren da vil bli assosiert med dette positive skjemaet over lengre tid. Dersom førsteinntrykket er negativt er det svært vanskelig å endre på. Vi mennesker har skjema fordi vi liker å bruke mentale snarveier. Vi ønsker å slippe å lage en ny bås for hver erfaring. Å endre et førsteinntrykk innebærer endring av skjema. Det igjen betyr systematisk tankeprosessering, som er mye mer omfattende og krevende psykologisk. Både situasjonen, skjema, atferden og utseende til intervjuer og den som blir intervjuet påvirker hvordan førsteinntrykket blir formet.

Halo-horn effekten:

Halo- effekten tilsier at dersom du har et positivt inntrykk av en person vil du også lettere få et positivt inntrykk av hans far, hans arbeid eller fritidssyssel. Du vil lettere overse feil og mangler. Vi danner oss et skjema ved førsteinntrykk. Dette skjemaet er vanskelig å endre fordi det krever mye informasjonsbehandling. Da vil vi lettere overse feil og negative trekk ved en person, dersom førsteinntrykket var positivt.

Når man har en omvendt effekt, kaller vi det horn-effekten. Da vil for eksempel et negativt førsteinntrykk farge senere inntrykk av en person.

Halo-horn effekten kan bli en selv-oppfyllende profeti. Det betyr at en person som oppfattes positivt, ofte og oppfattes som smart og effektiv. Dette igjen fører til at en er mer villig til å gi personen større oppgaver og ansvar. Personen får bedre muligheter til å utvikle seg, og blir med tiden smartere og mer positiv. Effekten kan  også være negativ. En person med dårlige klær, antas å være fra lavere stand, og derfor ha lav utdanning. Personen får færre muligheter til utvikling, og får dermed mindre erfaring.
Stereotypier:

Stereotypier er tilstivnede forestillinger om hva forskjellige stimuli betyr. For noen er en neger fremdeles en lat og illeluktende person med skumle hensikter. En blond kvinne


oppfattes av mange som et vesen uten intellektuelle ambisjoner. En tykk person betraktes som sosial og en atletisk type som sporty. Slike generelle, skjematiske oppfatninger på grupper, kaller vi gjerne stereotypier. Stereotypier blir definert som troen på at alle medlemmer av en bestemt gruppe har samme karakteristikker, og tar ikke hensyn til individuelle variasjoner. Stereotypier er kognitive rammeverk av kunnskap og tro om grupper, som sterkt påvirker måten vi prosesserer sosial informasjon. Vi kan kalle det en kognitiv forenklingsmekanisme. Stereotypier er skjema eller deler av et skjema som gjør vår informasjonsbehandling lettere. I stedet for å velge å gjøre store anstrengelser for å vurdere forskjeller mellom individer i en gruppe, velger vi en lettere utvei. Vi kan si at vi bruker prototyper. Ofte er det slik at i situasjoner der vi er under tidspress, har lite kunnskaper eller er lite motivert, heller velger en enklere måte å organisere stimuli på.

Stereotypier har ofte en forbindelse til fordommer. Med andre ord er det ofte slik at personer med negative holdninger til bestemte sosiale grupper, lettere tyr til negative stereotypier om samme gruppe.  Fordi stereotypier bestemmer hvordan vi prosesserer informasjon om den bestemte gruppen, vil stereotypiene forsterkes. Vi ser at vi er inne i en ond sirkel der fordommer aktiverer stereotypier og stereotypier forsterker fordommene.

Å bruke enkel tankeprosessering er vanlig for alle mennesker. Likevel er det slik at noen benytter heuristisk prosessering oftere enn andre. Det betyr ikke at slike personer er late eller dumme. Når det gjelder stereotypier har det vært antatt at personer med mindre utdanning og erfaring har hatt lettere for å bruke stereotypier enn personer med mer kunnskaper. Til tross for hva mange trodde viser det seg at høyt utdannede personer ofte husker mer informasjon som stemmer overens med stereotypiene enn andre mennesker.

Figureffekten:

Dersom du befinner deg i en situasjon der du er den eneste kvinne eller den yngste, eller på annen måte skiller deg litt ut, vil du ofte fokusere mye på deg selv. Hva du sier, hvordan du ser ut. Du tror at alle andre er oppmerksomme på deg. Ofte er det også slik at en har grunn til å føle det slik. Forskning viser forutsigbare konsekvenser ved persepsjon av personen i figurposisjon. Det viktigste er at personen ofte vil bli perspirert på en mer ekstrem måte. Det vil si at positiv atferd vil bli evaluert svært positivt, og omvendt. 

Kontrasteffekten:

Ved persepsjon vurderer vi objektet i forhold til konteksten det inngår i. Situasjonen eller konteksten har ofte stor innvirkning på vår persepsjon. Et eksempel viser at en person som blir intervjuet like etter en rekke svake søkere, lettere blir vurdert positivt, enn dersom søkeren kom etter en rekke sterke søkere.

Likhetseffekten:

Vi har en tilbøyelighet til å vurdere ting som er lik oss slev eller på noen annen måte virker kjent, mer positivt enn det som er ukjent. Dersom vi møter en person som jobber i samme bransje som oss selv, har vi lettere for å vurdere personen positivt. Forutsatt at vi liker bransjen.

Perseptuelt ankerfeste:

